钦定古今图书集成/方舆汇编/职方典/第1030卷 > 《仙都山铭》韦翊
## 钦定古今图书集成/方舆汇编/职方典/第1030卷 > 《仙都山铭》韦翊

“亭亭仙都，峻极维嵩。屹立溟右，削成浙东。发地直方，
摩霄穹崇。灵沼在上，祥云积中。圭埴千仞，柱宁四封。
目视不及，翰飞靡穷。群阜奔走，列仙会同。轩后攸访，
碧岭是冲。丹穴旁起，金溪下融。日照霞附，月映绡蒙。
壤绝栖尘，木无寓丛。居幽不昧，守一而雄。万寿报响，
九成来空。佳名未复，展礼斯洪。《箓作》惩止，年祈感通。”
莫高。匪兹造化之功。